A MAGYAR BOTANIKAI IRODALOM 45 



cikkei, ha azok bármely vonatkozásban állanak a magyar bota- 

 nikához, botanikusokhoz, flórához, növényföldrajzhoz stb. 



5. A cikkek a földrajzi terület szerint. Külföldi szerzőknek 

 mindazok a cikkei belekerülnek a repertóriumba, melyek az in- 

 tegráns Magyarországra vonatkoznak. A magyar flóra és növény- 

 földrajzi egysége szükségessé tette olykor, hogy az országgal 

 határos területre adatokat tartalmazó cikkeket is felvegyen. 



6. A repertórium beosztása. Minden cikk a szerző nevével, 

 a megjelenés pontos helyével és idejével, mellékletek, táblák 

 stb. számával szerepel a repertóriumban. Ha cikk címe elegendő 

 felvilágosítással nem szolgál, pár szóval a tartalmat is jelzem. 

 A beosztás egyelőre a szerzők neveinek alfabetikus sorrendjében 

 történt. Minden szerző után közlöm a főbb életrajzi adatokat, a 

 megjelent életrajzokat és a botanikai folyóiratokban közölt 

 személyi híreket is. Egy szakszerinti összeállítás vagy index, 

 mely a repertórium használatát lényegesen megkönnyítené, egé- 

 szítené ki a repertóriumot. 



A repertórium 104 folyóirat, 2790 kötetének 28.000 adatával 

 jóformán már készen van. Támaszkodva a magy. természettudo- 

 mányi társulat növénytani szakosztályának 1919 februárius hó 

 12-én tartott ülésén kifejezett erkölcsi támogatására, a repertórium 

 teljessége érdekekóbőL azzal a kéréssel fordulok összes hazai szak- 

 társaimhoz, szíveskedjenek összes megjelent cikkeiknek a fent 

 vázolt elvek szerint összeállított legrészletesebb lajstromát, ha lehet, 

 a különlenyomat okkal együtt, nékem [Budapest i., Attila-utca 

 14. III 26.) beküldeni és ugyanekkor méltóztassanak figyelmemet, 

 kinek-kinek a szakjába vágó nehezen hozzáférhető elrejtett irodalmi 

 adatokra felhívni. 



Bizom abban, hogy botanikus szaktársaim, ebben a mun- 

 kámban, mely szintén a jövőben oly beláthatatlan nagy és súlyos 

 feladatra hivatott magyar kultúra szolgálatába akar állani, tá- 

 mogatni fognak. 



(A növénytani szakosztály 1919 februárius hó 22-én tartott üléséből.) 



